Številka: 3527-1/2023-117

Datum: 15. 11. 2023

Na podlagi 10. člena Uredbe o posredovanju in ponovni uporabi informacij javnega značaja (Uradni list RS, št. 24/16, 146/22) Občina Ajdovščina objavlja naslednje

**Zaključno poročilo o poteku in rezultatih Javnega razpisa za** **subvencioniranje obrestne mere in stroškov najetih stanovanjskih kreditov občanov občine Ajdovščina za leto 2023**

Občina Ajdovščina je dne 3. 4. 2023 na spletni strani občine [www.ajdovscina.si](http://www.ajdovscina.si) objavila Javni razpis za subvencioniranje obrestne mere in stroškov najetih stanovanjskih kreditov občanov občine Ajdovščina za leto 2023. Za obdelavo vlog prispelih na javni razpis je bila imenovana strokovna komisija. Sklep o začetku postopka in imenovanju strokovne komisije je bil objavljen ob objavi javnega razpisa in razpisne dokumentacije.

Link: <https://www.ajdovscina.si/javna_narocila_in_razpisi/javni_razpisi/2023040309232500/>

Rok za prijavo na javni razpis je bil 26. 4. 2023. Prijave na javni razpis so bile elektronske. V aplikacijo za javne razpise je bilo na javni razpis za subvencijo obrestne mere za stanovanjske kredite v letu 2023 vnesenih 26 vlog. En prijavitelj je v sistem oddal dve vlogi, kontrolni obrazec pa je oddal za eno vlogo, zato se je upoštevalo le to vlogo (ki je bila tudi v celoti izpolnjena). V odosu je tudi poknjiženih 25 vlog. Po pošti je v roku prišla fizično izpisana vloga iz elektronskega sistema, ki je v elektronskem sistemu ni bila pravilno dokončana. Ker pa je bila po navodilih razpisa izpolnjena v aplikaciji in fizično dostavljena v roku na naslov Občine Ajdovščina, se je tudi ta vloga upoštevala. Strokovna komisija je tako odprla prijave prejete po pošti, ki so bile skladno z javnim razpisom pravilno oddane. Prijave, ki so izpolnjevale razpisne pogoje, so bile točkovane na podlagi meril in kriterijev iz 10. člena pravilnika.

Na podlagi predloga strokovne komisije je občinska uprava izdala sklepe o subvencioniranju obrestne mere (teh je bilo 16, 8 iz sklopa mladih in 8 iz sklopa ostalih) in sklepe o zavrnitvi vlog (teh je bilo 9). Zoper sklep o zavrnitvi vloge je prišla ena pritožba, po rešitvi katere je bila pritožniku ugodena subvencija. V letu 2023 je bilo tako podeljenih 17 subvencij. Po pravnomočnosti sklepov in prejemu obvestil o odobritvi stanovanjskega kredita, pa so bile upravičencem do subvencije izdane pogodbe o nakazilu subvencije.

Rezultati javnega razpisa so bili objavljeni na spletni strani občine dne 5. 7. 2023.

Link: <https://www.ajdovscina.si/javna_narocila_in_razpisi/javni_razpisi/2023070509583506/>

Realizacija javnega razpisa v letu 2023:

|  |  |  |  |
| --- | --- | --- | --- |
|  | Sklop mladi |  |  |
| **ZŠ** | **upravičenec** | **odobrena sredstva** | **koriščena sredstva** |
| 1 | Kobal Nejc | 10.000,00 | 10.000,00 |
| 2 | Peršič Patrik | 7.000,00 | 7.000,00 |
| 3 | Možina Andrej | 2.855,16 | 2.855,16 |
| 4 | Šelj Matej | 9.522,24 | 9.522,24 |
| 5 | Kobal Barbara | 3.500,00 | 3.500,00 |
| 6 | Pelan Marko | 7.583,30 | 7.583,30 |
| 7 | Praček Anžej | 10.000,00 | 10.000,00 |
| 8 | Slokar Timotei | 8.000,00 | 8.000,00 |
| 9 | Gleščič Erik | 5.505,19 | 5.000,00 |
|  | skupaj | 63.965,89 | 63.460,70 |
|  |  |  |  |
|  | Sklop ostali |  |  |
| **ZŠ** | **upravičenec** | **odobrena sredstva** | **koriščena sredstva** |
| 1 | Bajc Ana | 4.000,00 | 4.000,00 |
| 2 | Pejakić Mišo | 4.000,00 | 4.000,00 |
| 3 | Primožič Matic | 4.000,00 | 4.000,00 |
| 4 | Černigoj Rajko | 4.000,00 | 4.000,00 |
| 5 | Bašić Semir | 4.000,00 | 4.000,00 |
| 6 | Šahinović Edin | 4.000,00 | 4.000,00 |
| 7 | Valič Tine | 4.000,00 | 4.000,00 |
| 8 | Slokar Polona | 4.000,00 | 4.000,00 |
|  | SKUPAJ | 32.000,00 | 32.000,00 |

V letu 2023 je bilo tako na podlagi javnega razpisa za subvencijo obrestne mere in stroškov najetih stanovanjskih kreditov občanov občine Ajdovščina, iz proračuna izplačanih 95.460,70 €.

Pripravila:

Jerica Stibilj,

svetovalka za družbene zadeve in socialo